Viborger Samler, 1807-11-05
Helsingøer den 28 Octbr. Den 25de blev intet Skib og den 26de og 27de kun 10 Skibe expederede ved Øresunds Toldkammer. Den 26de indkom atter 3de af Røverdømmets Kutterbrigger og en Krigslup, som alle søgte strax opad. J Gaar blev det ved Paralen bekiendtgjort, at alle Engelske til Søes og til Lands bør ansees og behandles som Fjender. Der bliver altsaa fra Fæstningen skudt paa ethvert saadant Skib, som kommer under dens Kanoner, og vover nogen Engelskmand at komme i Land, bliver han strax hæftet. Hen af Eftermiddag indkom først en Krigs slup, som havde mange Folk ombord og seilede strax opad, paa den fulgte strax en Flaade af 14 a 15 Seilere under Konvoi af en Kutterbrig. Da de seilede inden for Lappegrunden og nær Fæstningens Kanoner, blev der herfra skudt efter dem, og det første Skud gik igjennem den enes Forbov. Fire strøge, bleve tagne og indbragte. De andre søgte paa Briggens gientagne Varselskud, strax den svenske Val og undkom. De 2de vare kun baglastede en har noget Stykgods, men den 4de ladet med Porter og Burtonal for Kiøbenhavn. De kom fra London, og En udsagde, at man der havde forsikkret dem, at der endnu for deres Afseiling vilde maaskee være Fred med Danmark. Hvoraf man seer, at hine Røvere have endnu den stolte Jndbildning, at Danske, efterat være saaledes bleven fornærmede, endda skulde ville forliges med dem. Paa Broen er ankragt 2 Kanoner til Sikkerhed mod Engelske, som ved Nattetider skulle vove paa at tage deres Skibe bort. Vi føle nu, i meer end een Hensigt Afsavnet af en større og rummeligere Havn. Skulde Røver skibene, som det synes, igjen samle sig og vove noget imod denne Bye, saa mene kyndige Mænd, at et stærkt Batteri paa den søndre Side af Byen paa de saakaldte Skandsøerne, vilde giøre stor Nytte og være til meget Forsvar for Byen. Ægte danske Borgere, og de ere dog ikke faa her, ville være redebønne til med Heste, Vogne og Folk at bidrage, deres til Opførselse, og maaskee i 24 Timer at opkaste Brystværnet dertil. J Nat havde nogle bevæbnede Røvere af Algierbrødrene forsøgt at borttage nogle af de indbragte Skibe, men da de fandt Folk vaagne, lode disse Rovdyr sig indfalde at gaae ombord paa en dansk Nordbaad fra Kbhn, hvor kun en Mand laae ombord, den de, da de hørte han var dansk, skiød en Kugle igjennem Benet og gav 2de Sabelhug i Hovedet; Manden sprang i Søen og blev reddet af en anden Nordbaad og bragt paa Hospitalet. Tidlig i Morges havde vi et stærkt Hagelveir. Tvende engelske Brigger, Kiøbmandskibe, kom ind fra Nordsøen. Der blev skudt efter dem fra Kronborg. Den ene undkom; men den anden, en vigtig Prise ladet med Sukker og Kaffe, blev taget og lagt under Fæstningen. Var Kaperforordningen her bekiendt og Kanoner at faae til Udrustning, vilde det ikke fattes paa raske Folk her til at sætte sig i Virksomhed og giøre Priser af de paa Reden ankommende og liggende engelske Skibe. To engelske Skiænke værter her have nedtaget deres 3 Alen lange engelske Skildter for, som de sige, at lade dem afvaske; 7 Skibe fra Memel og Kønigsberg ere, formedelst den i disse Stæder herskede Epidemie, lagte 14 Dage under Qvarantaine. - Det hedder, at endeel af den engelske Flaade ligger under Gothenborg, og at endeel Tropper sættes der i Land. Gothenborg, Aviser af 23 October melde dog ikke et Ord derom.